## **คณะสัตวแพทยศาสตร์ มข. ขอร่วมแสดงความยินดีกับคณาจารย์และพนักงานมหาวิทยาลัยสายสนับสนุนที่ได้รับการแต่งตั้งให้ดำรงตำแหน่งที่สูงขึ้น**

     คณะสัตวแพทยศาสตร์ มหาวิทยาลัยขอนแก่น  ขอร่วมแสดงความยินดีกับคณาจารย์และพนักงานมหาวิทยาลัยสายสนับสนุน ผู้ได้รับการแต่งตั้งให้ดำรงตำแหน่งที่สูงขึ้น โดยในการประชุมสภามหาวิทยาลัยฯ ครั้งที่ 4/2563 เมื่อวันที่ 1 เมษายน 2563 ที่ผ่านมา มีคณาจารย์ของคณะที่ได้รับการแต่งตั้งให้ดำรงตำแหน่งทางวิชาการเป็น **รองศาสตราจารย์**จำนวน  3 คน คือ **รองศาสตราจารย์ น.สพ.ดร.พีระพล สุขอ้วน**(สาขาวิชาสัตวแพทย์สาธารณสุข) สังกัดกลุ่มวิชากายวิภาคศาสตร์ **รองศาสตราจารย์ น.สพ.ดร.ไชยพัศร์ ธำรงยศวิทยากุล** (สาขาวิชาเวชศาสตร์คลินิกทางสัตวแพทย์) สังกัดกลุ่มวิชาอายุรศาสตร์ปศุสัตว์ และ **รองศาสตราจารย์ สพ.ญ.อารยาพร มคธเพศ** (สาขาวิชาเวชศาสตร์คลินิกทางสัตวแพทย์)สังกัดกลุ่มวิชาอายุรศาสตร์สัตว์เลี้ยง ซึ่งในปัจจุบันจากจำนวนคณาจารย์ทั้งหมด 71 คน มีคณาจารย์ที่ดำรงตำแหน่ง ผู้ช่วยศาสตราจารย์ จำนวน 36 คน และ รองศาสตราจารย์ จำนวน 24 คน คิดเป็นอาจารย์ที่ดำรงตำแหน่งวิชาการของคณะทั้งหมดร้อยละ 84.51

สำหรับพนักงานมหาวิทยาลัยสายสนับสนุนที่ได้รับการแต่งตั้งให้ดำรงตำแหน่งที่สูงขึ้นอีก 1 คน คือ **นายยรรยง วังปรีชา**  ตำแหน่งเดิม นักสารสนเทศ ระดับปฏิบัติงาน เป็นตำแหน่ง นักเทคโนโลยีสารสนเทศ ระดับชำนาญการ